《澄辉阁》
宋代·周锷

雄建俯空阔，下瞻霄汉浮。
眼将云漠漠，心寄水悠悠。
日暖鸟飞镜，月凉鱼弄钩。
行期分此景，家在甬西头。

作者简介：明州鄞县人，字廉彦。周师厚子。神宗元丰二年进士。调桐城县尉，辞不赴，益究治六经诸子百家之说，悉著论其本旨。游颍昌府，访其舅范纯仁，过洛，见文彦博、司马光，皆见器重。后知南雄州，以言边事忤时相，入党籍，退休于家，学者称为鄞江先生。有文集。